** REPUBLIKA HRVATSKA**

**OSJEČKO-BARANJSKA ŽUPANIJA**

**G R A D N A Š I C E**

**Gradsko vijeće**

**Koordinacijski odbor projekta**

**„Dječje gradsko vijeće“ Grada Našica**

Na temelju članka 14. stavka 2. i članka 15. Odluke o osnivanju Dječjeg gradskog vijeća Grada Našica (“Službeni glasnik Grada Našica”, broj 5/14), članka 20. i članka 24. stavka 2.Statuta Dječjeg gradskog vijeća Grada Našica, Koordinacijski odbor „Dječje gradsko vijeće“ Grada Našica, na 3. sjednici od 5. rujna 2014. godine, utvrdilo je

**PRIJEDLOG PLANA I PROGRAMA RADA**

**DJEČJEG GRADSKOG VIJEĆA GRADA NAŠICA S FINANCIJSKIM PLANOM**

**RUJAN 2014. GODINE – PROSINAC 2015. GODINE**

UVOD

Dječje gradsko vijeće jedan je od oblika sudjelovanja djece u životu lokalne zajednice. Putem njega omogućava se djeci ostvarivanje jednog od dječjih prava zagarantiranih Konvencijom o pravima djece – prava na izražavanje mišljenja o svim pitanjima koja se na njih odnose.

Ovaj prijedlog Plana i Program utvrđuje Koordinacijski odbor Projekta „Dječje gradsko vijeće“ te je kao takav koncipiran u osnovnim, usmjeravajućim aktivnostima koje će u 1. sazivu DGV biti dopunjene prijedlozima od strane dječjih vijećnika i Dječjeg gradonačelnika.

Ciljevi dječjeg gradskog vijeća:

* uspostavljanje odnosa međusobnog uvažavanja, slušanja i komunikacije između djece i grada,
* razvijanje svijesti o gradu kao zajednici svih građana,
* prepoznavanje i priznavanje prava svim skupinama građana,
* osposobljavanje djece za ostvarivanje prava na izražavanje vlastitog mišljenja,
* osposobljavanje djece za donošenje odluka za sebe i druge te
* razvijanje odgovornosti kod djece za donesene odluke.

Ustrojstvo DGV

Dječje gradsko vijeće ima 17 vijećnika, a izbornu bazu čine razredni odjeli VI i VII razreda osnovnih škola s područja Grada Našica. Sastav Dječjeg gradskog vijeća utvrđuje se na sljedeći način:

1. Osnovna škola Dore Pejačević – 6 vijećnika
2. Osnovna škola kralja Tomislava – 8 vijećnika
3. Osnovna škola Ivan Brnjik Slovak – 3 vijećnika.

Mandat vijećnika traje dvije godine.

Prijedlozi aktivnosti:

* edukativne posjete
* posjete Gradonačelniku i Gradskom vijeću Grada Našica
* projekti (prema dogovoru s vijećnicima i dječjim gradonačelnikom)
* aktivnosti koje se tiču djece i u kojima djece mogu participirati
* obilazak gradskih institucija
* radionice (2x mjesečno s temama vezanim uz dječja prava,)
* sjednice( jednom u tri mjeseca- redovne i svečane)
* humanitarne akcije
* natječaji (npr. naj dječje djelo)
* putovanja
* susreti s drugim DGV i sudjelovanje na godišnjem susretu DGV Hrvatske
* istupi u medijima (radio, tisak)

DGV može samoinicijativno, na prijedlog djece i škola raspravljati i iznositi prijedloge o sljedećim pitanjima:

* potrebama djece i mladih,
* radu gradskih ustanova i poduzeća s aspekta interesa djece,
* kapitalnim projektima od značaja za cijelu zajednicu,
* planovima razvoja školstva,
* programima izvannastavnih aktivnosti i
* programima obilježavanja blagdana i važnih datuma u školi i gradu.

DJECA POSTAVLJAJU PITANJA

gradonačelniku Dječjeg gradskog vijeća i predsjedniku Dječjeg gradskog vijeća.

RAZGOVARAJU

o temama koje su u interesu mladima i djeci.

PREDLAŽU AKTIVNOSTI I PROGRAME

koje podižu kvalitetu života djece.

**IZVEDBENI I FINANCIJSKI PLAN ZA 2014. GODINU**

1. **Sjednice Koordinacijskog odbora projekta „Dječje gradsko vijeće“ Grada Našica**

Travanj - hodogram aktivnosti.

Lipanj- prijedlog Odluke o osnivanju i Prijedlog Statuta DGV-a.

Rujan – prijedlog Programa rada s financijskim planom.

Tijekom rujna i listopada sjednice Koordinacijskg odbora održat će se prema potrebi .

*Nositelji aktivnosti: Koordinacijski odbor projekta „Dječje gradsko vijeće“, Gradonačelnik Grada Našica, Upravni odjel za lokalnu samoupravu i društvene djelatnosti Grada Našica.*

Koordinacijski odbor projekta „Dječje gradsko vijeće“:

Predsjednica:

Darija Vlajnić, prof., predsjednica Društvo Naša djeca Našice

Članovi:

* Ivan Keglević, predsjednik Savjeta mladih Grada Našica,
* Vlatka Zahirović, prof., ravnateljica OŠ kralja Tomislava Našice,
* Jasminka Falamić, prof.,ravnateljica OŠ Dore Pejačević,
* Ljerka Ćorković,prof., ravnateljica OŠ Ivan Brnjik Slovak Jelisavac.

1. **Raspisivanje izbora – rujan 2014.**

*Nositelj aktivnosti: Gradonačelnik Grada Našica*

1. **Izbori – listopad 2014.**

*Nositelji aktivnosti: škole na području Grada Našica, ravnatelji, razrednici, učenici VI i VII razreda*

*Potrebna financijska sredstva: 1.000,00 kn*

1. **Konstituirajuća sjednica – 10. mj. 2014.**

*Nositelji aktivnosti: Gradonačelnik,Dječji gradski vijećnici, Povjerenik DGV -a*

*Potrebna financijska sredstva: 500,00 kn.*

1. **Radionice – 11.i 12. mj. 2014.**

Teme radionica:

1. „To smo mi“ - međusobno upoznavanje vijećnika, upoznavanje sa Statutom DGV- a i prijedlozi mogućih aktivnosti do kraja kalendarske godine

2. Tema prema izboru vijećnika DGV- a

*Nositelji aktivnosti: Povjerenik DGV-a, Vijećnici i Dječji gradonačelnik*

*Potrebna financijska sredstva: 200,00 kn*

**6. Humanitarna akcija – 12.mj.**

12. mjesec je vrijeme Došašća, darivanja i pomoći potrebitima. Na DGV- u će se vijećnici dogovoriti na koji način bi organizirali humanitarnu akciju

*Nositelji aktivnosti: Dječji gradski vijećnici, Dječji gradonačelnik, Povjerenik DGV – a, vanjski suradnici*

*Potrebna financijska sredstva: 200,00 kn.*

1. **Ostale aktivnosti:**

Dječje Gradsko vijeće, osim navedenih aktivnosti, surađivat će i s drugim Dječjim gradskim vijećima. Ova sredstva izdvajat će se za neplanirane aktivnosti,kao i osiguranje sredstva za trošak prijevoza dječjih vijećnika koji žive u prigradskom naselju Jelisavac, za radionice i sjednice DGV, te trošak prijevoza i smještaja za vijećnike i voditelja na godišnji susret DGV Hrvatske:

*Financijska sredstva: 2.000,00 kn.*

**IZVEDBENI I FINANCIJSKI PLAN ZA 2015. GODINU**

**1.Sjednice DGV – a**

Tijekom 2015. godine planiramo realizirati 4-5 sjednica DGV(1.mj;4.mj;6.mj.- aktivnosti obilježavanje Dana grada, svečana sjednica, prezentacija ostvarenih rezultata;9.mj;12.mj.)

*Nositelji aktivnosti: Dječji gradonačelnik, Dječji gradski vijećnici, Povjerenik DGV – a, Gradonačelnik,vanjski suradnici*

*Potrebna financijska sredstva: 500,00 kn.*

**2. Radionice:**

1.Moja prava i obveze – interaktivna radionica- 2. mj.

- Upoznavanje s dječjim pravima i Konvencijom UN o pravima djeteta

- Upoznavanje s načinom rada lokalne samouprave u suradnji s gradskim službama

2. Potrebe djece – 2.mj.

Utvrđivanje stanja i potreba djece na području grada Našica kroz radionicu i radom na terenu

Upućivanje pisma gradonačelniku i posjet gradonačelniku na temu stanja i potreba djece u gradu

3.Popisivanje slobodnih aktivnosti namijenjenih djeci izvan škole- 3.mj.

Izrada brošure s vodičem slobodnih aktivnosti, utvrđivanje nedostataka i davanje prijedloga za proširivanje tih aktivnosti u suradnji s udrugama

4.Održivi razvoj – moj izbor- 4.mj.

Pokretanje ekoloških akcija povodom Dana planeta Zemlje

5.Obitelj – moje utočište!? – 5.mj.

Obilježavanje Dana obitelji i poticanje roditelja na zajedničko uključivanje s djecom u aktivnosti za djecu

*Nositelji aktivnosti: Dječji gradski vijećnici, Dječji gradonačelnik, Povjerenik DGV – a,Gradonačelnik, vanjski suradnici*

*Potrebna financijska sredstva: 1.000,00 kn.*

**3.Projekti – tijekom godine prema izboru djece**

*Nositelji aktivnosti: Dječji gradski vijećnici, Dječji gradonačelnik, Povjerenik DGV – a, vanjski suradnici*

*Potrebna financijska sredstva: 3.000,00*

**4.Posjete i susreti – tijekom godine**

- suradnja s drugim DGV-a, godišnji susret DGV –a,suradnja s DND Našice, razmjena iskustava, …

*Nositelji aktivnosti: Dječji gradski vijećnici, Dječji gradonačelnik, Povjerenik DGV – a, vanjski suradnici*

*Potrebna financijska sredstva: 3.000,00 kn.*

**5.Ostale aktivnosti:**

Dječje Gradsko vijeće, osim navedenih aktivnosti, surađivat će i s drugim Dječjim gradskim vijećima. Ova sredstva izdvajat će se za neplanirane aktivnosti,kao i osiguranje sredstva za trošak prijevoza dječjih vijećnika koji žive u prigradskom naselju Jelisavac, za radionice i sjednice DGV, te trošak prijevoza i smještaja za vijećnike i voditelja na godišnji susret DGV Hrvatske:

*Financijska sredstva: 2.000,00 kn.*

Izvedbeni program Dječjeg gradskog vijeća nadopunit će se u skladu s željama i potrebama djece, a na prijedlog Dječjeg gradonačelnika i dječjih vijećnika.

Financiranje programa:

Financijska sredstva se osiguravaju u Proračunu Grada Našica.

Ukupno potrebna financijska sredstva za realizaciju Programa rada :

-sredstva planirana za izbore, nabavku materijala za realizaciju radionica

(papiri, boje,…),

- pripremu promotivnih i edukativnih letaka,

- provedbu projekata…

Ukupno planirana financijska sredstva za 2014. godinu iznose 3.900,00 kn.

Ukupno planirana financijska sredstva za 2015. godinu iznose 9.500,00 kn.

Vrednovanje programa provodit će se putem anketa, upitnika, skala procjene, razgovora, analiza, izvješća...

Zaključak:

Djeca nisu puki objekti u odlukama koje donose odrasli, nego aktivni ravnopravni sudionici društva i zato im je potrebno pružiti razinu ravnopravnog dostojanstva na svim područjima koja ih se tiču.

Vjerujemo kako promatrati svijet i određene aktivnosti iz dječje perspektive može pružiti novu kvalitetu i dati odraslima ideje za bolji život u našem gradu.

KLASA: 021-07/14-01/23

URBROJ: 2149/01-01-14-03

Našice, 5. rujna 2014.

**PREDSJEDNICA KOORDINACIJSKOG ODBORA:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Darija Vlajnić, mag.mus.